《满江红 其八》
宋代·王质

生縠平铺，吹不起、轻风无力。西江上、斗牛相射，水天一色。

二妙风流今代少，一时光价何时息。更绛霄、白日下云軿，芙蓉客。

整飞驭，成得得。寻前约、宽忆忆。正云飞雨卷，旧红新碧。

茁茁抽长荷柄绿，毵毵吐净杨花白。渐衣篝、香润入梅天，红绡湿。

作者简介：王质（1135年—1189年），字景文，号雪山，郓州（今山东东平）人，寓居兴国军（今湖北阳新县）。南宋高宗、孝宗时期著名经学家、诗人、文学家。